Իններորդ ալիք

«Իններորդ ալիք» (), Հովհաննես Այվազովսկու ամենահայտնի նկարներից։ Ստեղծվել է 1850 թվականին։

Գեղանկարիչը պատկերել է ալեկոծ ծովը և նավաբեկյալ մարդկանց։ Արևի շողերը լուսավորում են հսկայական ալիքները։ Նրանցից ամենամեծը՝ իններորդ ալիքը, սպառնում է խորտակել մարդկանց, որոնք փորձում են փրկվել՝ խորտակված նավի կայմից կառչած։

Չնայած, որ նավը խորտակվել է և մնացել է միայն կայմը, մարդիկ ողջ են և շարունակում են պայքարել բնության արհավիրքի դեմ։ Կտավի տաք երանգները ծովը ներկայացնում են ոչ այնքան դաժան և դիտողին հույս են տալիս, որ նավաբեկյալները կփրկվեն։

Ծանոթագրություններ 

Հովհաննես Այվազովսկու նկարներ
1850 նկարներ
Ռուսական պետական թանգարանի նկարներ